
KELMĖS RAJONO SAVIVALDYBĖS
TARYBA

SPRENDIMAS
[bookmark: part_3689b27d257248b790bb02bc75c97cdb]DĖL NUOMPINIGIŲ UŽ KELMĖS RAJONO SAVIVALDYBĖS ILGALAIKIO IR TRUMPALAIKIO MATERIALIOJO TURTO NUOMĄ SKAIČIAVIMO TVARKOS APRAŠO PATVIRTINIMO

2021 m. balandžio 29 d. Nr. T-128
Kelmė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 6 dalimi, įgyvendindama Kelmės rajono savivaldybės ir valstybės turto valdymo, naudojimo ir disponavimo juo tvarkos aprašo, patvirtinto 2021 m. kovo 25 d. sprendimu Nr. T-88 „Dėl Kelmės rajono savivaldybės ir valstybės turto valdymo, naudojimo ir disponavimo juo tvarkos aprašo patvirtinimo“, 36 punktu, Kelmės rajono savivaldybės taryba nusprendžia:
Patvirtinti Nuompinigių už Kelmės rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašą (pridedama).
Šis sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.


Savivaldybės mero pavaduotojas,
laikinai einantis Savivaldybės mero pareigas	Egidijus Ūksas

NUOMPINIGIŲ UŽ KELMĖS RAJONO SAVIVALDYBĖS ILGALAIKIO IR TRUMPALAIKIO MATERIALIOJO TURTO NUOMĄ SKAIČIAVIMO TVARKOS APRAŠAS

I SKYRIUS
BENDROSIOS NUOSTATOS

1. Nuompinigių už Kelmės rajono savivaldybės (toliau – Savivaldybė) ilgalaikio ir trumpalaikio materialiojo turto nuomą skaičiavimo tvarkos aprašas (toliau – Tvarka) nustato Savivaldybės ilgalaikio ir trumpalaikio materialiojo turto (toliau – turtas) nuompinigių dydžio skaičiavimo tvarką.
2. Tvarkoje vartojamos sąvokos suprantamos taip, kaip jos apibrėžtos arba yra vartojamos Lietuvos Respublikos valstybės ir savivaldybių turto valdymo, naudojimo ir disponavimo juo įstatyme ir kituose teisės aktuose.

II SKYRIUS
NUOMPINIGIŲ SKAIČIAVIMO TVARKA

3. Tvarkoje nustatytais būdais apskaičiuojama:
3.1. metinis turto nuompinigių dydis, kai turtas teisės aktų nustatytais atvejais išnuomojamas be konkurso;
3.2. metinis pradinis turto nuompinigių dydis, kai turtas teisės aktų nustatytais atvejais išnuomojamas viešo nuomos konkurso būdu.  
4. Turto valdytojas (nuomotojas) išnuomojamo turto metinį nuompinigių dydį arba pradinį nuompinigių dydį (toliau kartu – nuompinigių dydis) nustato:
4.1. turto vertintojų nustatyta ir pateikta turto nuomos verte (nuompinigių dydžiu);
4.2. Tvarkoje nurodytomis turto nuompinigių dydžio nustatymo formulėmis.
5. Metinis Savivaldybės nekilnojamojo turto nuompinigių dydis apskaičiuojamas pagal formulę N = V x Kv x Ki/T, kur:
5.1. N – metinis Savivaldybės nekilnojamojo turto vieno kubinio metro nuompinigių dydis;
5.2. V – Savivaldybės nekilnojamojo turto vieno kubinio metro vidutinė statybos vertė, (apskaičiuota vadovaujantis valstybės įmonės Registrų centro nustatytais ir paskelbtais duomenimis), neskaičiuojant fizinio nusidėvėjimo;
5.3. Kv – vietovės pataisos koeficientas (apskaičiuotas vadovaujantis valstybės įmonės Registrų centro nustatytais ir paskelbtais duomenimis) pagal turto paskirtį ir jo vietovę;
5.4. Ki – turto valdytojo (nuomotojo) parinktas nuompinigių dydžio koregavimo koeficientas, priklausomai nuo turto būklės:
5.4.1. Ki = 1 – 1,3 (taikomas labai geros ir geros būklės turtui, kurio nusidėvėjimas neviršija 30 proc.);
5.4.2. Ki = 1 – 0,7 (taikomas vidutinės būklės turtui, kurio nusidėvėjimas viršija 30 proc., bet neviršija 60 proc.);
5.4.3. Ki = 0,7 – 0,5 (taikomas patenkinamos ir blogos būklės turtui, kurio nusidėvėjimas viršija 60 proc.);
5.5. T – Savivaldybės nekilnojamojo turto nusidėvėjimo normatyvas, parinktas pagal ilgalaikio materialiojo turto nusidėvėjimo normatyvus, nurodytas Tvarkos priede.
6. Mėnesinis Savivaldybės nekilnojamojo turto vieno kubinio metro nuompinigių dydis apskaičiuojamas pagal formulę Nmk = N/12, kur:
Nmk – mėnesinis Savivaldybės nekilnojamojo turto vieno kubinio metro nuompinigių dydis;
N – metinis Savivaldybės nekilnojamojo turto vieno kubinio metro nuompinigių dydis.
7. Perskaičiuojant Savivaldybės nekilnojamojo turto vieno kubinio metro nuompinigių dydį į vieno kvadratinio metro nuompinigių dydį, vieno kubinio metro nuompinigių dydis dauginamas iš patalpos aukščio.
8. Metinis Savivaldybės kilnojamojo turto, išskyrus Tvarkos 10 punkte nurodytą atvejį, nuompinigių dydis apskaičiuojamas pagal formulę N = L x 1/T x Ki, kur:
N – metinis Savivaldybės kilnojamojo turto nuompinigių dydis;
L – išnuomojamo Savivaldybės kilnojamojo turto įsigijimo kaina;
T – Savivaldybės ilgalaikio materialiojo turto nusidėvėjimo normatyvas, nurodytas Tvarkos priede, parinktas pagal turto grupę;
Ki – turto valdytojo (nuomotojo) priklausomai nuo turto būklės, nurodytos Tvarkos 5.4 papunktyje, parinktas nuompinigių dydžio koregavimo koeficientas.
9. Mėnesinis Savivaldybės kilnojamojo turto nuompinigių dydis apskaičiuojamas pagal formulę Nm = N /12, kur:
Nm – mėnesinis Savivaldybės kilnojamojo turto nuompinigių dydis;
N – metinis Savivaldybės kilnojamojo turto nuompinigių dydis.
10. Metinis Savivaldybės kilnojamojo turto nuompinigių dydis, esant visiškam normatyviniam turto nusidėvėjimui, apskaičiuojamas pagal formulę N = L x Ki, kur:
N – metinis Savivaldybės kilnojamojo turto nuompinigių dydis;
L – esant visiškam normatyviniam turto nusidėvėjimui išnuomojamo Savivaldybės kilnojamojo turto įsigijimo kaina, prilyginta 30 proc. naujo turto įsigijimo kainos;
Ki – turto valdytojo (nuomotojo) priklausomai nuo turto būklės, nurodytos Tvarkos 5.4 papunktyje, parinktas nuompinigių dydžio koregavimo koeficientas.
11. Išnuomojant Savivaldybės trumpalaikį materialųjį turtą kartu su ilgalaikiu materialiuoju turtu, trumpalaikio materialiojo turto nuompinigių dydis apskaičiuojamas turto įsigijimo vertę dauginant iš koregavimo koeficiento, kurio reikšmės gali būti nuo 0,01 iki 0,06, priklausomai nuo turto būklės. Koregavimo koeficientas parenkamas turto valdytojo (nuomotojo) argumentuotu sprendimu.
12. Nuompinigių dydis, apskaičiuotas pagal turto nuompinigių dydžio nustatymo formules (Tvarkos 5–10 punktai), turto valdytojo (nuomotojo), valdančio Savivaldybės turtą patikėjimo teise, siūlymu arba Savivaldybės administracijos direktoriaus įsakymu gali būti didinamas arba mažinamas atsižvelgiant į išnuomojamo turto paklausą bei rinkos kainą.
13. Jei turto valdytojas (nuomotojas) yra registruotas kaip pridėtinės vertės mokesčio mokėtojas, tuomet jis privalo prie nuompinigių pridėti ir pridėtinės vertės mokestį, jeigu teisės aktų nustatyta tvarka jis turi būti skaičiuojamas.
14. Nuomos sutarties atnaujinimo (pratęsimo) atveju apskaičiuotas nuompinigių dydis negali būti mažesnis už atnaujinamoje (pratęsiamojoje) sutartyje nustatytą (mokamą) nuompinigių dydį. 
15. Kai turtas teisės aktų nustatytais atvejais ir tvarka išnuomojamas neatidėliotiniems darbams atlikti ar trumpalaikiams renginiams organizuoti, nuompinigių dydis už faktinį turto naudojimą (už dieną ar valandą) apskaičiuojamas, mėnesinį nuompinigių dydį padalijant iš to mėnesio dienų ar valandų skaičiaus.

III SKYRIUS
BAIGIAMOSIOS NUOSTATOS

16. Savivaldybės nuomojamojo turto nuompinigių dydį skaičiuoja Savivaldybės turto valdytojas, valdantis turtą patikėjimo teise (sutartį), ir, teikdamas Savivaldybės administracijos direktoriui prašymą išnuomoti turtą, atsižvelgdamas į išnuomojamo turto paklausą bei rinkos kainą, siūlo nuompinigių dydį. 
17. Nuompinigių dydžio skaičiavimo kontrolę vykdo Savivaldybės administracijos Turto valdymo skyrius, centralizuota vidaus audito tarnyba. 
18. Ši Tvarka gali būti keičiama, papildoma ir pripažįstama netekusia galios Savivaldybės tarybos sprendimu. 
____________________

Nuompinigių už Kelmės rajono savivaldybės ilgalaikio ir trumpalaikio materialiojo turto nuomą skaičiavimo tvarkos aprašo
priedas

ILGALAIKIO MATERIALIOJO TURTO MAKSIMALUS NUSIDĖVĖJIMO NORMATYVAS

	Eil. Nr.
	Ilgalaikio materialiojo turto grupė
	Normatyvas metais


	1.
	Naujas Savivaldybės nekilnojamasis turtas ir nekilnojamojo turto, įtraukto į Lietuvos Respublikos nekilnojamųjų kultūros vertybių registrą, rekonstravimo darbai 
	
8

	2.
	Kitas, išskyrus 1 punkte nurodytą, Savivaldybės nekilnojamasis turtas
	15


	3.
	Mašinos ir įrenginiai
	5

	4.
	Įrenginiai (statiniai, gręžiniai ir kt.)
	8

	5.
	Elektros perdavimo ir ryšių įtaisai (išskyrus kompiuterinius tinklus)
	8


	6.
	Vamzdynai
	15

	7.
	Baldai, inventorius
	6

	8.
	Kompiuterinė technika ir ryšių priemonės (kompiuteriai, jų tinklai ir įranga)
	3

	9.
	Lengvieji automobiliai:

	9.1.
	lengvieji automobiliai, ne senesni kaip 5 metų
	6

	9.2.
	kiti lengvieji automobiliai
	10


	10.
	Krovininiai automobiliai, kitos transporto priemonės, priekabos, puspriekabės, autobusai – ne senesni kaip 5 metų
	4

	11.
	Kiti krovininiai automobiliai, kitos transporto priemonės, priekabos, puspriekabės, autobusai
	10

	12.
	Kitas materialusis turtas
	4




________________________

